รัฐบาลใหม่ของไทย ยืนยันส่งตัวผู้ลี้ภัยชาวลาว-ม้ง กลับสู่มาตุภูมิ
ขณะนี้เกิดความหวั่นวิตกมากขึ้น ภายในค่ายผู้ลี้ภัยชาวลาว-ม้งในประเทศไทย หลังจากรัฐบาลใหม่ของไทย ยืนยันว่าจะส่งตัวผู้ลี้ภัยเหล่านี้ ที่มี
อย่างไรก็ตาม ทั้งไทย และลาวระบุว่า ผู้ลี้ภัยชาวลาวม้งในปัจจุบันเป็นผู้ที่มีปัญหาทางเศรษฐกิจไม่ใช่ผู้ลี้ภัยทางการเมืองแต่อย่างใด ซึ่งกลุ่มสิทธิมนุษยชน และองค์การสหประชาชาติ ได้ร่วมกันวิงวอนให้กระบวนการส่งกลับผู้ลี้ภัย มีความโปร่งใสกว่าที่เป็นอยู่ก่อนที่จะมีการส่งคนเหล่านี้กลับประเทศ ประเทศไทยนั้นมีแผนส่งตัวผู้ลี้ภัยชาวลาว-ม้ง5,000 คนกลับประเทศ สิ่งนี้ได้สร้างความวิตกว่า อาจนำไปสู่การประท้วงที่ใช้ความรุนแรงเหมือนที่เกิดขึ้นในค่ายผู้ลี้ภัยห้วยน้ำขาวเมื่อปีก่อน คุณสุนัย ผาสุก ตัวแทนขององค์กรพิทักษ์สิทธิมนุษยชน"Human Right Watch" ยืนยันว่ามีโครงการส่งตัวชาวลาว-ม้งกลับมาตุภูมิหลังจากที่นายกรัฐมนตรีอภิสิทธิ์ เวชชาชีวะ และนายกษิต ภิรมณ์รัฐมนตรีกระทรวงการต่างประเทศ ได้เดินทางไปเยือนประเทศลาวเมื่อเร็วนี้ ซึ่งนายกรัฐมนตรีอภิสิทธิ์เวชชาชีวะ กล่าวว่า คณะกรรมาธิการร่วมชายแดนกองทัพไทย และลาวจะร่วมกันตรวจตราการส่งชาวม้งกลับประเทศ คุณสุนัย เปิดเผยว่า มีความชัดเจนอย่างมากว่ารัฐบาลของนายกรัฐมนตรีอภิสิทธิ์ย้ำคำยืนยันในพันธกรณีว่าประเทศไทย จะส่งชาวลาว-ม้งกลับสู่มาตุภูมิ แม้ว่ายังไม่มีความโปร่งใสภายในประเทศลาวว่าจะจัดการอย่างไรกับคนเหล่านี้ เมื่อเดือนมิถุนายนปีที่แล้ว ผู้อพยพชาวลาวม้งประท้วงแผนส่งกลับประเทศด้วยการจุดไฟเผาค่ายผู้อพยพถึงครึ่งหนึ่ง และมีรายงานว่าทหารไทยเข้าสลายการเดินขบวนประท้วงของชาวลาวม้งหลังจากเหตุการณ์นี้ มีผู้ประท้วง 800 คนถูกส่งตัวกลับลาวและอีกหลายพันคนถูกส่งกลับเข้าค่ายผู้อพยพ คุณสุนัย บอกว่าผู้อพยพอาจขัดขืนและประท้วงได้อีกแต่ก็เกรงว่าอาจทำให้กองทัพไทยตอบโต้ด้วยความเฉียบขาดรุนแรง ผู้แทน Human Right Watch กล่าวว่า เป็นโศกนาฏกรรมอย่างแท้จริง ที่กองทัพไทยไม่เข้าใจในความหวาดกลัวของชาวลาวม้งและจะใช้ความเฉียบขาดรุนแรง ทางด้านกลุ่มสิทธิมนุษยชน และสำนักข้าวหลวงใหญ่ผู้ลี้ภัยแห่งสหประชาชาติหรือยูเอ็นเอชซีอาร์ ได้แสดงความวิตกกรณีชาวม้ง 158 คน ถูกควบคุมตัวอยู่ที่ศูนย์กักกันคนเข้าเมืองที่จังหวัดหนองคายคุณคิตตี้ แมคคินซีย์ โฆษกของยูเอ็นเอชซีอาร์ บอกว่าสหประชาชาติเรียกร้องให้ปล่อยตัวคนเหล่านี้ เธอบอกว่า จุดยืนของยูเอ็นเอชซีอาร์ต่อกรณีชาวม้ง158 คนที่ถูกควบคุมตัวอยู่ที่จังหวัดหนองคาย คือ ให้ปล่อยตัวคนเหล่านี้เพราะไม่มีเหตุผลที่พวกเขาจะต้องถูกคุมขัง ทางด้านองค์การสิทธิมนุษยชน Amnestry International เรียกร้องรัฐบาลไทยให้"ทบทวน" การตัดสินใจส่งชาวลาวม้งกลับประเทศ จนกว่าพวกเขาจะได้รับหลักประกันการคุ้มครองอย่างเต็มที่และยุติธรรม